Gregory Tafralis

Gregory Louis «Gregg» Tafralis (født 9. april 1958 i San Francisco i California, død 11. august 2023) var en amerikansk friidrettsutøver som satte årsbeste i verden i kulestøt i 1992. Under OL i 1988 endte han på niendeplass. Han tok i tillegg åttendeplass fra VM innendørs i 1985, og en fjerdeplass fra VM innendørs i 1987.

I 1989 ble Tafralis utestengt i fire år for å ha konkurrert i Sør-Afrika i apartheid-perioden. Han forsvarte seg med at han reiste til Sør-Afrika for å tjene penger til en livsnødvendig operasjon, som kona skulle ha i Sør-Afrika. Operasjonen kostet 15 000 dollar, og han tjente 20 000 dollar i Sør-Afrika. Til tross for utestengelsen, fikk han lov til å konkurrere for fullt fra 1992. Tafralis ble i 1999 utestengt på livstid etter å ha avlagt en positiv dopingtest. 
Han har en personlig rekord på 21,98 meter fra mai 1988.

Referanser 
 Profil av Tafralis

Eksterne lenker 
 

Kulestøtere fra USA
Friidrettsutøvere under Sommer-OL 1988
Deltakere for USA under Sommer-OL 1988
Deltakere for USA under VM i friidrett innendørs 1985
Deltakere for USA under VM i friidrett innendørs 1987